**OHJE TUUTORITOIMINNAN OPINTOPISTEIDEN HAKEMISEEN**

**Sisällysluettelo**

[**Tietoa** 2](#_Toc155698059)

[**Tehtävän asettelu ja lähettäminen** 3](#_Toc155698060)

[**Oppimispäiväkirja** 4](#_Toc155698061)

[**Kuukausittainen raportti** 4](#_Toc155698062)

[**Tuutoritoiminnan kuukausiraporttipohja** 5](#_Toc155698063)

## **Tietoa**

Vertaistuutoroinnista on mahdollista hakea kolmea opintopistettä. Jotta voisit hakea opintopisteet opiskelijatuutoroinnista, tulee sinun

1. Kirjoittaa **oppimispäiväkirja ja kuukausittainen raportti** tuutorina toimimisestasi
2. Lähettää kuva **tuutoripassistasi (2021 aloittaneilla tuutoreilla ei ole)**

Lisäksi hyvinvointi-, kokemustuutorina tai tuutorivastaavana toimimisesta voit sada opintopisteitä. Voit kertoa kaikista samassa oppimispäiväkirjassa ja kuukausiraportissa, mutta

1. Kirjoita **yksi lisäsivu** oppimispäiväkirjaan

Jos olet toiminut myös kv-tuutorina, on sinun kirjoitettava erilliset tehtävät molemmista, sillä molemmat ovat oma opintojaksonsa (3op + 3op). Kv-tuutoroinnista tehtävät kirjoitetaan englanniksi (ks. englanninkieliset ohjeet). Muistathan kertoa kaikista tehtävistä, joissa olet tuutorina toiminut, jotta saat kaikki sinulle kuuluvat opintopisteet.

Opintojaksot:

**YY00DX12 VERTAUSOHJAUS** 3-5 OP

**YY00DX13 INTERNATIONAL TUTORING** 3-5 OP

 **INTERNATIONAL TUTORING** 3 CR

**YY00DX11 JÄRJESTÖTOIMINTA** 4-10 OP

**YY00DX15 OPISKELIJAEDUSTAMINEN** 3 OP

## **Tehtävän asettelu ja lähettäminen**

* Kirjoita oppimispäiväkirja ja kuukausittainen raportti samaan tiedostoon, voit käyttää kuukausiraportissa apuna OSAKOn pohjaa.
* Nimeä word-tiedosto: Etunimi Sukunimi Tuutoroinnin opintopisteet
* Käytä fonttia Arial Narrow, fontin kokoa 12 ja riviväliä 1,5
* Kirjoita ensimmäiselle sivulle nämä tiedot:

TUUTOROINNIN OPPIMISPÄIVÄKIRJA

Nimi

Koulun sähköpostiosoite

Tutkinto-ohjelma ja ryhmätunnus

Olen toiminut tuutorina lukuvuonna XX-XX

Olen toiminut vertaistuutorina/ kv-tuutorina /kokemustuutorina /tuutorivastaavana /hyvinvointituutorina (eli mistä toimesta olet hakemassa opintopisteitä)

Esimerkki:

TUUTOROINNIN OPPIMISPÄIVÄKIRJA

Maija Mehiläinen

mema00@students.oamk.fi

Bioanalyytiikan tutkinto-ohjelma BIO20SM

Olen toiminut tuutorina 2019-2020

Olen toiminut vertaistuutorina ja hyvinvointituutorina, haen 3op+2op (Laaja vertaisohjaus)

**Lähetä oppimispäiväkirja, raportti ja kuva tuutoripassistasi sähköpostin liitteenä OSAKOn tuutorivastaavalle Juho-Matti Eräjoelle jerajoki25@oamk.fi**

Oppimispäiväkirjan ja raportin lukee OSAKOn tuutorivastaava sekä opinto-ohjaaja. OSAKOn tuutorivastaava suosittelee opintojakson hyväksymistä tai hylkäämistä opinto-ohjaajalle. Suoritusmerkinnän tuutoritoiminnasta antaa opintojen ohjaaja. Tuutori voi pyytää todistuksen tuutorina toimimisesta oppimispäiväkirjan hyväksymisen jälkeen OSAKOn asiantuntijalta.

## **Oppimispäiväkirja**

Oppimispäiväkirjalla tarkistetaan, tuetaan ja täydennetään jo tuutoritoiminnassa opittua ja koettua. Oppimispäiväkirjan tulee olla vähintään **kahden sivun mittainen.** Voit kirjoittaa oppimispäiväkirjan vapaasti pohtien tuutoritoimintaa ja kokemuksiasi, mutta **vähintään alla olevista asioista tulisi kirjoittaa**. Voit myös kirjoittaa oppimispäiväkirjan suoraan vastaamalla näihin kysymyksiin:

* Mitä olen oppinut tuutorina toimiessani?
* Mitkä ovat hyviä ominaisuuksiani tuutorina? Missä voisin vielä kehittyä?
* Mitä tuutorina oppimiani taitoja aion käyttää tulevaisuudessa, ja missä niistä aion syventää osaamistani?
* Mitä tuutoritoiminta merkitsee uudelle opiskelijalle?
* Miten tuutoritoimintaa voisi mielestäni kehittää omalla koulutusosastollani, kampuksellani ja koko ammattikorkeakoulussa?

## **Kuukausittainen raportti**

Raporttiin kirjataan kuukausittainen osallistuminen tuutoritoimintaan. Raportin tulee olla vähintään **yhden sivun mittainen**. Kirjaa esimerkiksi pidetyt tuutoritunnit, vapaamuotoiset illanvietot uusien opiskelijoiden kanssa ja osallistuminen tuutorikahveille. Kirjaa ylös myös käytetty tuntimäärä. Raportointi tehdään lukuvuoden ajalta alkaen siitä kuukaudesta, kun on osallistunut ensimmäisen kerran tuutoritoimintaan ja kaikilta kuukausilta, kun olet toiminut tuutorina. Alla esimerkki tuutoritoiminnan raportoimisesta yhdeltä kuukaudelta.

|  |  |
| --- | --- |
| **Kuukausi** | **Tuutoritoimintaan osallistuminen** |
| Lokakuu 2016 | Tapasin tuutoriryhmääni kaksi kertaa. Pidin yhden tuutoritunnin, jossa puhuimme vapaasti valittavista opinnoista ja tapasimme myös vapaamuotoisen illanvieton merkeissä. Lisäksi olen ohjannut uusia opiskelijoita tavatessani heitä käytävillä ja sähköpostin välityksellä. Yht. 4h  |

## **Tuutoritoiminnan kuukausiraporttipohja**

|  |  |
| --- | --- |
| **Kuukausi** | **Miten olet osallistunut toimintaan?** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |